Intelektualac i anti-intelektualac: karikaturist Thomas Nast ukazuje na kontrast akademika i boksača, koji predstavlja populistički pogled da je čitanje i učenje gubljenje vremena umjesto da se bavi sportom. Akademik ima veću glavu i manje tijelo, dok boksač ima obrnutu fizionomiju: malu glavu i veliko tijelo
**Anti-intelektualizam** je agresivnost, neprijateljstvo i/ili nepovjerenje prema intelektu, intelektualcima i/ili intelektualnom zanimanju i kritičkom razmišljanju—obično izraženog u obliku obrazovanja, filozofije, književnosti, umjetnosti i znanosti—kojeg smatra nepraktičnim i vrijednim prijezira. Alternativno, samoproglašeni intelektualci koji ne zadovoljavaju rigidne akademske standarde se katkad proglašavaju anti-intelektualcima, iako je pseudo-intelektualac prikladniji i češči termin koji opisuje ovaj fenomen.

Anti-intelektualci su često pripadnici šire javnosti koji se predstavljaju kao šampioni običnog puka—populisti protiv poltičkog elitizma i akademskog elitizma—koji smatraju da su obrazovani društvena klasa odvojena od svakodnevnih briga većine, te da dominiraju političkim raspravam i visokim obrazovanjem.

Zbog toga što termin "anti-intelektualac" može biti pogrdan, utvrditi specifične slučajeve anti-intelektualizma je povremeno teško: pojedinci su mogu samo protiviti pojedinim obilježjima intelektualizma ili primjene istog, bez da odbacuju intelekt ili znanje općenito. Isto tako, optužbe za anti-intelektualizam mogu tvoriti argument iz autoriteta ili priziv ruganju koji namjeravaju diskreditirati suparnika umjesto da se obrate argumentima. Senator William Proxmire je tako u 1970-ima javno optužio Ellen S. Berscheid da je njeno istraživanje o zaljubljivanju "bacanje javnih sredstava", a ta kontroverza se katkad uzima kao studija anti-intelektualizma. Richard Hofstadter je objavio knjigu *Anti-intellectualism in American Life* u kojoj utvrđuje tri vida anti-intelektualizma: religijski anti-racionalizam, populistički anti-elitizam i neobazriv instrumentalizam.

U Kambodži 1970-ih, tijekom vladavine Khmer Rougea, ljudi su zatvarani ili ubijani jer su bili akademici ili samo nosili naočale, jer su ih smatrali oblikom "parazita društva". Slično, tijekom engleskog građanskog rata odigrao se napad na obrazovane ljude puritanske Engleske 1640-ih i 1650-ih: na kler, profesore sveučilišta i odvjednike.

Colleen J. Shogan je u znanstvenom radu napisala da "kako bi se borili protiv optužbi o elitizmu, nedavni predsjednici Republikanske stranke usvojili anti-intelektualizam kao konzervativni oblik populizma."

U moderno vrijeme, pojedine jezične Wikipedije su također optužene da slijede anti-intelektualizam zbog ideolških razloga ili loših informacija.

Izvori
------

1. ↑  Morton White (1962). „Reflections on Anti-Intellectualism". *Daedalus* **91**: 457-468.   Wikiquote
*„I shall call a person hostile to intellectuals an "anti-intellectual"."*
2. ↑  Rafik Z. Elias (2009). „The Impact of Anti-Intellectualism Attitudes and Academic Self-Efficacy on Business Students’ Perceptions of Cheating". *Journal of Business Ethics* **86**: 199-209. DOI:10.1007/s10551-008-9843-8. ISSN 1573-0697.
3. ↑  "It is all too easy for people with more formal schooling to believe they know better than those directly involved [in a particular problem]," Sowell, 2001.
4. ↑  Shaffer, Leigh S. (1977). „The Golden Fleece: Anti-intellectualism and social science". *American Psychologist* **Vol 32**: 814-823. DOI:10.1037/0003-066X.32.10.814.
5. ↑  Daniel Rigney (1991). „Three Kinds of Anti-Intellectualism: Rethinking Hofstadter". *Sociological Inquiry* **61**. DOI:10.1111/j.1475-682X.1991.tb00172.x.
6. ↑  „Trial of the Khmer Rogue". Arhivirano iz originala na datum 2012-04-22. Pristupljeno 2015-09-14.
7. ↑  Leo F. Solta1 (1956). „Anti-Intellectualism in the puritan Revolution". *American Society of Church History* **25**: 306-316. DOI:10.2307/3161951.
8. ↑  Colleen J. Shogan (2007). „Perspectives on Politics". *American Political Science Association*: 295-303. DOI:10.1017/S153759270707079X.
9. ↑  „Moj internet dnevnik". 9.9. 2013. Arhivirano iz originala na datum 2016-03-04. Pristupljeno 2015-09-14.
10. ↑  Andrew George (2007). „Avoiding Tragedy in the Wiki-Commons". University of Virginia.

Eksterni linkovi
----------------

* Daniel Rigney, Thomas J. Hoffman (1993). „Is American Catholicism Anti-Intellectual?". *Journal for the Scientific Study of Religion* **32**: 211-222. DOI:10.2307/1386660.
* Benjamin J. Glassona. „The intellectual outside: Anti-intellectualism and the subject of populist discourses in Australian newspapers". *Continuum: Journal of Media & Cultural Studies* **26**. DOI:10.1080/10304312.2012.630147.